
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 74 


ΝΟΜΟΣ ΥΠ’ ΑΡΙΘ. 3453 

Ρυθμίσεις στο φορολογικό καθεστώς των 
Συνδεδεμένων Εταιρειών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΝΣΩΜΑΤΩΣΗ ΣΤΟ ΕΘΝΙΚΟ ΔΙΚΑΙΟ ΤΗΣ ΟΔΗΓΙΑΣ 
2003/123/ΕΚ ΣΧΕΤΙΚΑ ΜΕ ΤΟ ΚΟΙΝΟ 
ΦΟΡΟΛΟΓΙΚΟ ΚΑΘΕΣΤΩΣ ΜΗΤΡΙΚΩΝ ΚΑΙ 
ΘΥΓΑΤΡΙΚΩΝ ΕΤΑΙΡΕΙΩΝ 

Άρθρο 1 

Σκοπός 

Με τις διατάξεις του άρθρου 2 του παρόντος νόμου 
εναρμονίζεται η ελληνική νομοθεσία με τις διατάξεις 
της υπ’ αριθμ. 90/435/ΕΚ Οδηγίας του Συμβουλίου των 
Ευρωπαϊκών Κοινοτήτων (ί. 225/20.8.1990), σχετικά με 
το κοινό φορολογικό καθεστώς, το οποίο ισχύει για 
τις μητρικές και τις θυγατρικές εταιρείες διαφόρων 
κρατών μελών, όπως τροποποιήθηκε με τις διατάξεις 
της υπ’ αριθμ. 2003/123/ΕΚ Οδηγίας του Συμβουλίου 
των Ευρωπαϊκών Κοινοτήτων (1_. 7/41/12.1.2004). 

Άρθρο 2 

1. Η παράγραφος 2 του άρθρου 8 του ν. 2578/1998 
(ΦΕΚ 30 Α') αντικαθίσταται ως εξής: 

«2. Οι ανωτέρω διατάξεις έχουν εφαρμογή στις ακό¬ 
λουθες περιπτώσεις: 

α. Στα κέρδη, τα οποία εισπράττουν οι ημεδαπές 
εταιρείες που αναφέρονται στο άρθρο 101 και στην 
παράγραφο 4 του άρθρου 2 του Κώδικα Φορολογίας 
Εισοδήματος, που κυρώθηκε με το ν. 2238/1994 (ΦΕΚ 151 
Α'), λόγω της συμμετοχής τους σε θυγατρικές εταιρείες 
των οποίων η έδρα ευρίσκεται σε άλλο κράτος μέλος 
της Ευρωπαϊκής Ένωσης. 

β. Στα κέρδη, τα οποία διανέμουν οι ημεδαπές εται¬ 
ρείες που αναφέρονται στο άρθρο 101 και στην πα¬ 
ράγραφο 4 του άρθρου 2 του Κώδικα Φορολογίας 
Εισοδήματος προς τις μητρικές τους εταιρείες των 
οποίων η έδρα ευρίσκεται σε άλλο κράτος μέλος της 
Ευρωπαϊκής Ένωσης. 

γ. Στα κέρδη, τα οποία λαμβάνει η μόνιμη εγκατάστα¬ 
ση που διατηρεί στην Ελλάδα εταιρεία άλλου κράτους 

μέλους της Ευρωπαϊκής Ένωσης και τα οποία προέρ¬ 
χονται από θυγατρική της εταιρεία με έδρα επίσης σε 
άλλο κράτος μέλος της Ευρωπαϊκής Ένωσης. 

δ. Στα κέρδη, τα οποία διανέμουν οι ημεδαπές εταιρεί¬ 
ες που αναφέρονται στο άρθρο 101 και στην παράγρα¬ 
φο 4 του άρθρου 2 του Κώδικα Φορολογίας Εισοδήμα¬ 
τος, θυγατρικές άλλων εταιρειών κράτους μέλους, σε 
μόνιμη εγκατάσταση που διατηρεί η μητρική σε άλλο 
κράτος μέλος, με την προϋπόθεση ότι το κράτος μέλος 
της υπόψη μόνιμης εγκατάστασης είναι διαφορετικό 
από αυτό της μητρικής εταιρείας.» 

2. Η πρώτη περίοδος της περίπτωσης α' του άρθρου 
9 του ν. 2578/1998 αντικαθίσταται ως εξής: 

«α) «Εταιρεία»: η εταιρεία η οποία έχει μία από τις 
νομικές μορφές που αναφέρονται στις διατάξεις της 
παραγράφου 4 του άρθρου 2 και της παραγράφου 1 
του άρθρου 101 του Κώδικα Φορολογίας Εισοδήματος 
και η οποία:». 

3. Η περίπτωση β' του άρθρου 9 του ν. 2578/1998 
αντικαθίσταται ως εξής: 

«β) «εταιρεία άλλου κράτους μέλους»: η εταιρεία του 
κράτους αυτού, η οποία έχει κάποια από τις νομικές 
μορφές που απαριθμούνται στο Παράρτημα Α1, όπως 
αυτό θα ισχύει κάθε φορά και η οποία:». 

4. Οι περιπτώσεις γ', δ' και ε' του άρθρου 9 του ν.2578/ 
1998 αντικαθίστανται ως εξής: 

«γ) «μητρική εταιρεία»: η εταιρεία που εμπίπτει στην 
περίπτωση α' και η οποία συμμετέχει κατ’ ελάχιστο 
όριο με ποσοστό είκοσι τοις εκατό (20%) στο κεφά¬ 
λαιο εταιρείας που εμπίπτει στην περίπτωση β' ή στο 
κεφάλαιο ημεδαπής εταιρείας, το οποίο ανήκει εν άλω 
ή εν μέρει σε μόνιμη εγκατάσταση εταιρείας της πιο 
πάνω μητρικής εταιρείας. 

Το αναφερόμενο στο προηγούμενο εδάφιο ελάχιστο 
ποσοστό συμμετοχής μειώνεται σε δεκαπέντε τοις εκα¬ 
τό (15%) από την 1η Ιανουάριου 2007 και σε δέκα τοις 
εκατό (10%) από την 1η Ιανουάριου 2009 και μετά. 

δ) «θυγατρική εταιρεία»: η εταιρεία στο κεφάλαιο της 
οποίας υφίσταται η κατά την προηγούμενη περίπτωση 
γ' συμμετοχή. 

ε) «θυγατρική εταιρεία εταιρείας που αναφέρεται 
στην περίπτωση δ'»: η εταιρεία που περιλαμβάνεται 
στις περιπτώσεις α' ή β' και στο κεφάλαιο της οποίας 
συμμετέχει, με τα αναφερόμενα στην περίπτωση γ' 
ποσοστά, η εταιρεία που εμπίπτει στην περίπτωση δ' 
ή άλλη χαμηλότερου επιπέδου θυγατρική εταιρεία.» 

5. Στο άρθρο 9 του ν. 2578/1998 προστίθεται περίπτω¬ 
ση στ' που έχει ως εξής: 

«στ) «μόνιμη εγκατάσταση»: ένας καθορισμένος τόπος 
επιχειρησιακών δραστηριοτήτων στην ημεδαπή ή σε 
άλλο κράτος μέλος, μέσω του οποίου διεξάγεται εξ 
ολοκλήρου ή εν μέρει επιχειρηματική δραστηριότητα 
εταιρείας που εδρεύει σε άλλο κράτος μέλος από αυτό 
της μόνιμης εγκατάστασης και τα κέρδη από τη δρα¬ 
στηριότητα αυτή φορολογούνται στο κράτος μέλος, 
στο οποίο διατηρείται η μόνιμη εγκατάσταση είτε με 
βάση τις συμβάσεις αποφυγής της διπλής φορολογίας 
είτε, σε περίπτωση που δεν υφίσταται τέτοια σύμβαση, 
με βάση το εθνικό δίκαιο του κράτους μέλους όπου 
βρίσκεται η μόνιμη εγκατάσταση.» 

6. Η παράγραφος 1 του άρθρου 10 του ν. 2578/1998 
αντικαθίσταται ως εξής: 

«1. Τα κέρδη, τα οποία λαμβάνει ημεδαπή εταιρεία 
λόγω της συμμετοχής της σε θυγατρική εταιρεία, της 
οποίας η έδρα βρίσκεται σε άλλο κράτος μέλος της 
Ευρώ- παϊκής Ένωσης, αποτελούν ακαθάριστα έσοδα 
κατά την έννοια του άρθρου 30 ή της παραγράφου 1 
του άρθρου 105 του Κώδικα Φορολογίας Εισοδήματος, 
κατά περίπτωση. 

Οι διατάξεις του προηγούμενου εδαφίου ισχύουν και 
όταν τα κέρδη εισπράττονται από ευρισκόμενη στην 
Ελλάδα μόνιμη εγκατάσταση εταιρείας άλλου κράτους 
μέλους (μητρικής) και τα οποία καταβάλλονται από 
θυγατρική της εταιρεία.» 

7. Οι παράγραφοι 3 και 4 του άρθρου 10 του ν. 2578/ 
1998 αντικαθίστανται ως εξής: 

«3. Από το συνολικό ποσό φόρου εισοδήματος ημεδα¬ 
πής μητρικής εταιρείας ή μόνιμης εγκατάστασης την 
οποία διατηρεί στη χώρα μας εταιρεία άλλου κράτους 
μέλους, το οποίο προκύπτει σύμφωνα με τις διατάξεις 
των παραγράφων 1 και 2 του άρθρου 10 και 1 και 3 του 
άρθρου 109 του Κώδικα Φορολογίας Εισοδήματος, εκπί¬ 
πτει το ποσό του φόρου εισοδήματος θυγατρικής εται¬ 
ρείας, το οποίο αναλογεί επί των διανεμηθέντων προς 
την ημεδαπή μητρική εταιρεία ή τη μόνιμη εγκατάστα¬ 
ση εταιρείας άλλου κράτους μέλους κερδών, καθώς και 
το ποσό του φόρου που ενδεχόμενα παρακρατήθηκε 
στα ίδια κέρδη από τη θυγατρική εταιρεία. 

Εκπίπτονται και τα πιο πάνω καταβληθέντα ποσά 
φόρου εισοδήματος εταιρείας της περίπτωσης ε' του 
άρθρου 9 που αναλογούν στα διανεμηθέντα από αυ¬ 
τήν κέρδη, τα οποία κτώνται τελικά από την ημεδαπή 
μητρική εταιρεία ή τη μόνιμη εγκατάσταση εταιρείας 
άλλου κράτους μέλους, μέσω θυγατρικής εταιρείας της 
πρώτης ή συμμετοχών της δεύτερης, κατ’ ελάχιστο όριο 
του οριζόμενου στις διατάξεις της περίπτωσης γ' του 
άρθρου 9 του παρόντος ποσοστού συμμετοχής. 

Το συνολικά εκπιπτόμενο ποσό φόρου δεν μπορεί να 
είναι μεγαλύτερο από το ποσό του φόρου που αναλογεί 
στο ίδιο εισόδημα στην Ελλάδα. 

4. Οι ημεδαπές εταιρείες δεν προβαίνουν σε παρα¬ 
κράτηση φόρου επί των κερδών που διανέμουν προς 
τις εταιρείες άλλων κρατών μελών της Ευρωπαϊκής 
Ένωσης, των οποίων είναι θυγατρικές.» 

8. Στο άρθρο 10 του ν. 2578/1998 προστίθεται παρά¬ 
γραφος 5 ως εξής: 

«5. Θυγατρική εταιρεία ημεδαπής μητρικής εταιρεί¬ 
ας, η οποία έχει την έδρα της σε άλλο κράτος μέλος, 
δύναται να θεωρηθεί από τη χώρα μας ως φορολο¬ 


γικά διαφανής, αφού ληφθούν υπόψη και τα νομικά 
χαρακτηριστικά της, όπως απορρέουν από το δίκαιο 
της χώρας βάσει του οποίου έχει συσταθεί. Στην πε¬ 
ρίπτωση χαρακτηρισμού της εν λόγω θυγατρικής ως 
φορολογικά διαφανούς, η ημεδαπή μητρική της εται¬ 
ρεία φορολογείται για το ποσοστό συμμετοχής της 
στα συνολικά κέρδη της θυγατρικής. Στην περίπτωση 
αυτή, κατά τη λήξη της διαχειριστικής περιόδου της 
θυγατρικής προστίθενται στα ακαθάριστα έσοδα της 
ημεδαπής μητρικής εταιρείας τα κέρδη που της αναλο¬ 
γούν κατά το ποσοστό συμμετοχής της στα κέρδη της 
θυγατρικής. Από το συνολικό ποσό φόρου εισοδήματος 
της ημεδαπής μητρικής εταιρείας εκπίπτει το ποσό του 
φόρου εισοδήματος της εταιρείας της περίπτωσης ε' 
του άρθρου 9 που αναλογεί στα διανεμηθέντα από 
αυτήν κέρδη, τα οποία κτώνται τελικά από την ημεδα¬ 
πή μητρική εταιρεία μέσω της φορολογικά διαφανούς 
θυγατρικής της, με την επιφύλαξη των διατάξεων της 
περίπτωσης γ' του άρθρου 9 και του άρθρου 11 του 
παρόντος. Τα αναφερόμενα στο προηγούμενο εδάφιο 
ισχύουν με την προϋπόθεση ότι η εταιρεία της περί¬ 
πτωσης ε' του άρθρου 9 δεν θεωρείται φορολογικά 
διαφανής. Εταιρεία «φορολογικά διαφανής» είναι αυτή, 
της οποίας τα κέρδη φορολογούνται στο όνομα των 
μετόχων ή μελών της.» 

9. Το άρθρο 11 του ν. 2578/1998 αντικαθίσταται ως 
εξής: 

«Άρθρο 11 

Προϋποθέσεις εφαρμογής 

Οι διατάξεις των άρθρων 8 έως 10 του παρόντος 
δεν έχουν εφαρμογή σε περίπτωση κατά την οποία η 
ημεδαπή μητρική εταιρεία δεν διατηρεί επί δύο τουλά¬ 
χιστον συνεχή έτη το οριζόμενο από την περίπτωση γ' 
του άρθρου 9 του παρόντος νόμου ποσοστό. 

Επίσης, η έκπτωση των φόρων του δεύτερου εδαφίου 
της παραγράφου 3 του άρθρου 10 δεν επιτρέπεται, εάν 
η θυγατρική εταιρεία της ημεδαπής μητρικής εταιρείας 
δεν διατηρεί για το ίδιο ως άνω χρονικό διάστημα το 
οριζόμενο από την περίπτωση ε' του άρθρου 9 ποσο¬ 
στό.» 

10. Μετά το ΠΑΡΑΡΤΗΜΑ Α' του ν. 2578/1998 προστί¬ 
θεται ΠΑΡΑΡΤΗΜΑ Α1 ως εξής: 

«ΠΑΡΑΡΤΗΜΑ Α1 
Πίνακας νομικών μορφών 

α) Οι εταιρείες του βελγικού δικαίου που αποκα- 
λούνται «εοοίόΐθ 3ηοηγηηΘ»/«η33ηηΙοζΘ νθηηοοίεοΐιαρ», 
«εο-οίθΐθ βπ οοπιπΐ3πάίΙθ ρ3Γ 3θΙίοη5»/«οοπιηπ3ηάίί3ίΐ'θ 
νοηΠΟΟίεοΐΊΒρ ορ 33ΠάθΙθΠ», «δΟΟίθίθ ρπνόθ 3 ΓΘ3ΡΟΠ- 
33άίΙίΙθ ΙίπηίΙθ»/ «άβδίοίβη νοηποοίδοόβρ πιοί άβροχο 
33Π3ρΓ3ΐ<θΙϋ1<Ιτθίά» «δΟΟΙθΙθ 000ρθΓ3ΐίνθ 3 ΓΘ3ρθη330ί- 
Ιίΐθ ΝπιίΙθβ»/«οοόρθΐ'3ΐίβνθ νβηηοοΐ3θΙΐ3ρ πιοί άβροΓΚΙβ 
33Π3ρΓ3ΐ<θΙϋ1<ΐΊθίά», «δΟΟίθίβ 000ρθΓ3ίίνθ 3 ΓΘ5ρθη530ί- 
ΙίΙθ ίΙΙίπιίίθθ»/«οοδρθΓ3ΐίθνθ νοηηοοίδοίταρ πιοΐ οηβθ- 
ρθΐΊ<ΐθ 33Π3ρΓ3ΐ<θΙί]1<Ιτθίά», «εοοίόΐό οη ηοπι οοΙΙοοίίΐ»/ 
«νβηηοοίδοάβρ οηάβΓ ΐίι·πΐ3», «εοοίόΐό οη οοσιπιαηάίΐό 
3ίπιρΙσ»/«9θννοηθ οοπίΗηαηάίΙβίΓθ νοηποοίδοΙιβρ», τα νο¬ 
μικά πρόσωπα δημοσίου δικαίου που έχουν υιοθετήσει 
μία από τις παραπάνω νομικές μορφές, καθώς και άλλες 
εταιρείες που έχουν συσταθεί βάσει του βελγικού δικαί¬ 
ου και υπόκεινται σε φόρο εταιρειών στο Βέλγιο. 

β) Οι εταιρείες του δανικού δικαίου που αποκαλούνται 

«θΜθδθΙεΙοβ» και «βηρβιΊβββώΙοό». Οι άλλες εταιρείες 
που υπόκεινται στο φόρο σύμφωνα με το νόμο για τη 
φορολόγηση εταιρειών, στο βαθμό που το φορολο¬ 
γητέο εισόδημά τους υπολογίζεται και φορολογείται 
σύμφωνα με τους γενικούς κανόνες της φορολογικής 
νομοθεσίας που εφαρμόζονται στις «α^ΙίθδθΙεΙοόθΓ». 

γ) Οι εταιρείες του γερμανικού δικαίου που αποκα- 
λούνται «ΑΜίθηςοεθΙΙεοΙταΐΙ», «Κοηηηη3ηάίΐ9β5θΙΐ5θΙΐ3ίΙ 
αυΐ ΑΚΙίοη», «ΘθδθΙΙεοΙτδίΐ πτιίΐ ό©5θίιΐ'3ηΙ<ίβΓ ΗβίΙυης)», 
«νθΓδίοΙίθΓυηςδνθΓθίη βυί ΟθρθηδθίΙίρΚθίΙ», «Εη/νβΓβδ- υηό 
\Λ/ίΓΐδθΐΊ3ίΙδ9θηοδδθηδθΙτ3ίΙ», «ΒοΙπβόο ροννοΐ'όΐίοΐιβί' Ατι 
νοη ίυπδΐίδοόθη ΡβΓδοηβη όβδ όίίοηΙΙίοΙίθη ΗθοΙτΐδ», κα¬ 
θώς και άλλες εταιρείες που έχουν συσταθεί βάσει του 
γερμανικού δικαίου και υπόκεινται σε φόρο εταιρειών 
στη Γερμανία. 

δ) Οι εταιρείες του ελληνικού δικαίου που αποκα- 
λούνται «ανώνυμη εταιρεία», «εταιρεία περιορισμένης 
ευθύνης (Ε.Π.Ε.)», καθώς και άλλες εταιρείες που έχουν 
συσταθεί βάσει του ελληνικού δικαίου και υπόκεινται 
σε φόρο εταιρειών στην Ελλάδα. 

ε) Οι εταιρείες του ισπανικού δικαίου που αποκαλού- 
νται «δθθίθ03ά βηόπίηηβ», «δοοίθόαό οοπΐ3ηόίΐ3Π3 ροΐ" 
300101133», «50010030 03 Γθδρθη330ίΙί030 Ιίπΐίί303», ΤΟ νθ- 
μικά πρόσωπα δημοσίου δικαίου που λειτουργούν υπό 
καθεστώς ιδιωτικού δικαίου και άλλες οντότητες που 
έχουν συσταθεί βάσει του ισπανικού δικαίου και υπόκει- 
νται σε φόρο εταιρειών («ίπιρυβδίο εοόΐΌ δοοίοόβόθδ») 
στην Ισπανία. 

στ) Οι εταιρείες του γαλλικού δικαίου που αποκα- 
λούνται «δοοίοίο οηοηγπΐθ», «δοοίοίο οη οοπιπιβηάίΐο ρβΓ 
βοίίοηδ», «δοοίοίο 3 Γβδροηδβόίΐίΐβ ΙίπΐίΙθβ», «δοοίβίβδ Ρ3Γ 
3θΙί-οηδ δίηηρΙίίίθβδ», «δοοίβΐόδ όόδδϋΓβηοβδ πιυΙυβΙΙθδ», 
«0313303 ό’βρΟΓςηβ βί 00 ρΓβνογΒΠΟβ», «300Ϊ0ΪΘ3 οίνίΐβδ» 
που υπόκεινται αυτόματα στο φόρο εταιρειών, οι 
«οοοροΓ3ΐίνβ3», «υηίοηε όο οοορ©Γ3ΐίνο5», οι δημόσιοι 
οργανισμοί και επιχειρήσεις βιομηχανικού και εμπορι¬ 
κού χαρακτήρα, καθώς και άλλες εταιρείες που έχουν 
συσταθεί βάσει του γαλλικού δικαίου και υπόκεινται σε 
φόρο εταιρειών στη Γαλλία. 

ζ) Οι εταιρείες που έχουν συσταθεί ή είναι εγγε¬ 
γραμμένες σύμφωνα με το ιρλανδικό δίκαιο, τα νομικά 
πρόσωπα που είναι εγγεγραμμένα υπό το καθεστώς 
του «Ιηάυ5ΐπ3ΐ από ΡΓονίόοηί δοοίοΐίοε ΑοΙ», οι «όυίΐάίηρ 
δοοίοΐίοδ» που είναι εγγεγραμμένες υπό το καθεστώς 
των «ΒυίΙόίηο δοοίοΐίθδ ΑοΙδ» και οι «ΤΓϋδΙοο δβνίηςδ 
ΒβηΙο» κατά την έννοια του «ΤΓϋδΙβο δ3νίη93 ΒβπΙο 
Α οΙ, 1989». 

η) Οι εταιρείες του ιταλικού δικαίου που αποκαλούνται 

«300Ϊ0Ϊ3 ΡΟΓ 3ΖΪ0ΠΪ», «500Ι0ΐ3 ΙΠ 3000ΓΤΙ3ηάίΐ3 ρβΓ ΒΖΙΟΠί», 
«500Ϊ0Ϊ3 3 Γ05ρ0Π5Ϊ0ΪΙΪΪ3 ΙΪΠΠίΐ3ί3», «50θίθΐ3 000ρ0Γ3ΐίνβ», 
«500Ϊ0Ϊ3 όί πιυΐυβ 355ίουΓ3ζίοηο» και οι δημόσιες και 
ιδιωτικές οντότητες των οποίων οι δραστηριότητες 
είναι, εξ ολοκλήρου ή κυρίως, εμπορικές. 

θ) Οι εταιρείες του δικαίου του Λουξεμβούργου 
που αποκαλούνται «δοοίοίο βηοηγπιο», «δοοίοίο οη 
οοηηπιβηάίΐθ ραι - αοίίοπε», «δοοίοίο 3 Γθ3ροη330ίΙίΙβ 
ΙίιτιίΙβο», «δοοίοίο οοοροΓ3ΐίνβ», «δοοίοίο αοοροΓ3ίίνβ 
0Γ93ηί3θβ οοηηηηβ υηο δοοίοίο βηοηγπιβ», «333θθί3ίίοη ά’ 
355υΓ3ηοβ3 πιυίυβΙΐΘ3», «333θθί3ίίοη ό’ ορβΓρηβ-ροηδίοη», 
«οηίΓορπδθ όβ ηβίυΓβ οοπιπιβΓοίβΙο, ίηόυδΙπβΙΙο ου πιίηίβΓβ 
όβ ί Εί3ί, όθ3 οοηη-πιυηθ3, όβ3 3γηόίθ3ί3 όβ οοπιηηυηβδ, 
003 0ΐ301ί33βπΐβηί5 ρυόΙίΟδ θί 003 3ϋΐΓ©5 ΡΘΓ50ΠΠ03 
πιοΓβΙθδ όβ όΐΌΪΐ ρυβίίο», καθώς και άλλες εταιρείες που 


έχουν συσταθεί βάσει του δικαίου του Λουξεμβούργου 
και υπόκεινται σε φόρο εταιρειών στο Λουξεμβούργο. 

ι) Οι εταιρείες του ολλανδικού δικαίου που αποκαλού- 
νται «Π33πιΙοζο ν©ηηοοΐ3θΙΐ3ρ», «όοδίοίοη νοηηοοίδοΐιαρ 
πιοί όοροΓΚΐο 33Π3ρΓ3ΐ<βΙίίΙ<Ιιβίό», «Ορβη οοπιπιβηόίΙβίΓβ 
νβπηοοΙδοΙιβρ», «ΟοδρβΓαΙίβ», «οηόβΓίίηρβ ννβαΓόοΓρπιβ- 
3ΐ3θΓΐ3ρρί)», «Ροηό3 νοοΓ ρβπιβηο ΓβΚβηίηρ», «νοΓβηίρίηρ ορ 
οοδρβΓβϋβν© 9Γοη03ΐ39», «νοΓοηίρίης ννβΙΚβ ορ οηάβΗίηςθ 
9ΙΌΠ03Ι39 3ΐδ νβΓΖθΙ<ΘΓ33Γ οί (σοάίβίίηδΙοΙΙίηρ ΟρίΓΟβόί», 
καθώς και άλλες εταιρείες που έχουν συσταθεί βάσει 
του ολλανδικού δικαίου και υπόκεινται σε φόρο εται¬ 
ρειών στην Ολλανδία. 

ια) Οι εταιρείες του αυστριακού δικαίου που αποκαλού- 
νται «ΑΙ<ίίβη9θ3©Ιΐ3θΙΐ3ίΙ», «Οβ3βΙΐ3θΙΐ3ίΙ πιίί όβδοίίΓόηΚίοΓ 
Η3ίΙυη9», «νβΓ3ίοίΐθΓυη93νβΓθίηο αυΐ 0©9βη3©ίίί9ΐ<θίΙ», 
«Εγ\λ/ογ 03- υπό \Λ/ίΓί3θΙΐ3ίΐ39βηο33βη3θΙΐ3ίΙβη», «ΒοΙποβο 
9θννβΓ0ΙίοΙιβΓ Ατι νοη Κόιρβί'δοΙιβΐΙβη όθ5 δίίβηίΐίοΐιοη 
ΒβοΙιΙδ», «δρ3Γΐ<333βη», καθώς και άλλες εταιρείες που 
έχουν συσταθεί βάσει του αυστριακού δικαίου και υπό- 
κεινται σε φόρο εταιρειών στην Αυστρία. 

ιβ) Οι εμπορικές ή οι εμπορικού χαρακτήρα αστικές 
εταιρείες, οι συνεταιρισμοί και οι δημόσιες επιχειρήσεις 
που έχουν συσταθεί βάσει του πορτογαλικού δικαίου. 

ιγ) Οι εταιρείες του φιλανδικού δικαίου που απο- 
καλούνται «θ33ΐ<©γΙιΙίδ/3ΐ<ίίθόοΐ39», «03ϋϋ3ΐ<υηΐ3/ 
3ηόοΐ3ΐ39», «3333ίδρ3ηΙ<Ι<ί/5ρ3Γΐ33ηΙ<» και «ν3ΐ<υυΐυ3γΓιΐϊο/ 
ίθΓ33ΐ<Πη93ΐ3θΐ39»· 

ιδ) Οι εταιρείες του σουηδικού δικαίου που απο- 
καλούνται «αΙ<Ιίβόοΐ39», «ίόΓ53ΐ<πη953ΐ<ίίβόοΐ39», 
«βΚοηοπιίδΙο ΐόΓβηίη93Γ», «5ρ3Γ03ηΙ<θΓ», «δπΐ5©3ίόί93 
ίθΓ33ΐ<Πη93ΐ3θΐ39»· 

ιε) Οι εταιρείες του τσεχικού δικαίου που αποκα- 
λούνταί: «βΚοίονβ δροΐβοηοδί», «εροΐβοηοεί 3 Γυοοηίπι 
οπίθζβηγπι», 

ιστ) Οι εταιρείες του εσθονικού δικαίου που απο- 
καλούνταί: «Ι3ΐ5ϋίιίη9», «ϋ53ΐόυ3ϋΙιίη9», «033ϋΙιίη9», 
«3Κΐ3Ϊ33θΙΐ3», «ΙυΙυηόυδϋΙιίδΙυ», 

ιζ) Στο κυπριακό δίκαιο, «εταιρείες» όπως αυτές ορί¬ 
ζονται στους Περί Φορολογίας του Εισοδήματος Νό¬ 
μους. 

ιη) Οι εταιρείες του λετονικού δικαίου που αποκα- 
λούνταί: «3(<οί]υ 530ίοάπό3», «530ίβάπό3 3Γ ίβΓοόβζοΙυ 
βΐόίΐόίόυ», 

ιθ) Οι εταιρείες που έχουν συγκροτηθεί βάσει του 
λιθουανικού δικαίου. 

κ) Οι εταιρείες του ουγγρικού δικαίου που απο- 
καλούνταί: «Ι<0Ζΐ<βΓΘ5βΙί 13Γ53539», «όβίοΐί 13Γ33339», 
«Κ0Ζ05 ν3ΐΐ3ΐ3ΐ», «Ι<ΟΓΐ3ίθΙΙ ΐβΙβΙθ55θ9υ 13Γ53539», 
«Γ03Ζνβηγΐ3Γ33339», « 09 Υβ 3 υΙβ 3 », «5ζδνοΙΙ<ζθΙ». 

κα) Οι εταιρείες του μαλτέζικου δικαίου που απο- 
καλούνταί: «Κυπιρ3ηί]ί Ιό ΒοδροηδβόίΙίΐβ’ ΕίπιίΙβΙβ», 
«δοο)θΐ3]ίβΙ οη οοπιπιαηόίΐβ Ιί Ι-Ιορίΐ3ΐ ΙαρόΙιοπι πιβρευπι 
ΐ3ζζ]οηί]ίβΐ», 

κβ) Οι εταιρείες του πολωνικού δικαίου που απο- 
καλούνταί: «δροΙΙο β^ογίηβ», «δρόΙΙο ζ ορΓαηίοζοηά 
οόροννίοόζίαΐηοδοίό». 

κγ) Οι εταιρείες του σλοβενικού δικαίου που αποκα- 
λούνταί: «όοίηίδίο όΓυζόβ», «Κοπιβηόίίηα δΓυζόα», «0Γυζό3 
ζ οπιβ]οηο οόρονοΓηοβήο». 

κδ) Οι εταιρείες του σλοβακικού δικαίου που αποκα- 
λούνταί: «αΙ<οίον3 εροΐοοηοεΐ’», «εροΐοοηοεΐ’ 3 Γυοοηίπι 
οόηηθόζθηγηη», «Ι<οπΐ3ηόίΙη3 3ροΙοοηο3ΐ’». 

κε) Οι εταιρείες που έχουν συσταθεί βάσει του δι¬ 
καίου του Ηνωμένου Βασιλείου. 

κστ) Οι εταιρείες που έχουν συσταθεί βάσει του κα¬ 
νονισμού (ΕΚ) υπ’ αριθ. 2157/2001 του Συμβουλίου της 
8ης Οκτωβρίου 2001, περί του καταστατικού της ευ¬ 
ρωπαϊκής εταιρείας (8Ε) του ν. 3412/2005 (ΦΕΚ 276 Α') 
και της Οδηγίας 2001/86/ΕΚ του Συμβουλίου της 8ης 
Οκτωβρίου 2001, για τη συμπλήρωση του καταστατικού 
της ευρωπαϊκής εταιρείας όσον αφορά το ρόλο των ερ¬ 
γαζομένων και οι συνεταιριστικές εταιρείες που έχουν 
συσταθεί βάσει του κανονισμού (ΕΚ) αριθ. 1435/2003 
του Συμβουλίου της 22ας Ιουλίου 2003, περί του κατα¬ 
στατικού της ευρωπαϊκής συνεταιριστικής εταιρείας 
και της Οδηγίας 2003/72/ΕΚ του Συμβουλίου της 22ας 
Ιουλίου 2003, για τη συμπλήρωση του καταστατικού 
του ευρωπαϊκού συνεταιρισμού όσον αφορά το ρόλο 
των εργαζομένων.» 

ΚΕΦΑΛΑΙΟ Β' 

ΕΝΣΩΜΑΤΩΣΗ ΣΤΟ ΕΘΝΙΚΟ ΔΙΚΑΙΟ ΤΗΣ ΟΔΗΓΙΑΣ 
2004/56/ΕΚ ΣΧΕΤΙΚΑ ΜΕ ΤΗΝ ΑΜΟΙΒΑΙΑ ΔΙΟΙΚΗΤΙΚΗ 
ΣΥΝΔΡΟΜΗ ΤΩΝ ΚΡΑΤΩΝ - ΜΕΛΩΝ ΤΗΣ 
ΕΥΡΩΠΑΪΚΗΣ ΕΝΩΣΗΣ ΣΤΟΝ ΤΟΜΕΑ 
ΤΗΣ ΑΜΕΣΗΣ ΦΟΡΟΛΟΓΙΑΣ 

Αρθρο 3 

Σκοπός 

Με τις διατάξεις του άρθρου 4 του παρόντος νόμου 
εναρμονίζεται η ελληνική νομοθεσία με τις διατάξεις 
της υπ’ αριθμ. 77/799/ΕΟΚ Οδηγίας του Συμβουλίου της 
19ης Δεκεμβρίου 1977 (1_ 336/15/27.12.1977), σχετικά με 
την αμοιβαία συνδρομή των αρμόδιων αρχών των κρα¬ 
τών μελών στον τομέα των άμεσων φόρων, ορισμένων 
ειδικών φόρων κατανάλωσης και των φόρων επί των 
ασφαλίστρων, η οποία έχει ενσωματωθεί στην ελληνική 
νομοθεσία με τις διατάξεις του Κεφαλαίου Β' «ΑΜΟΙ¬ 
ΒΑΙΑ ΕΝΔΟΚΟΙΝΟΤΙΚΗ ΒΟΗΘΕΙΑ» του ν. 1914/1990 (ΦΕΚ 
178 Α'), όπως η παραπάνω Οδηγία έχει τροποποιηθεί με 
την υπ’ αριθμ. 2004/56/ΕΚ Οδηγία του Συμβουλίου των 
Ευρωπαϊκών Κοινοτήτων (Ι_. 127/70/29.4.2004). 

Άρθρο 4 

Οι διατάξεις του Κεφαλαίου Β' του ν.1914/1990, όπως 
αυτό τροποποιήθηκε και συμπληρώθηκε από τις δι¬ 
ατάξεις του άρθρου 2 του Πρώτου Κεφαλαίου του ν. 
3312/2005, τροποποιούνται και συμπληρώνονται ως 
εξής: 

1) Η παράγραφος 6 του άρθρου 20 του ν. 1914/1990 
αντικαθίσταται ως εξής: 

«6) Για την εφαρμογή των διατάξεων του παρόντος 
άρθρου, ως εξουσιοδοτημένος εκπρόσωπος του Υπουρ¬ 
γού Οικονομίας και Οικονομικών ορίζεται η Διεύθυνση 
Διεθνών Οικονομικών Σχέσεων του Υπουργείου Οικο¬ 
νομίας και Οικονομικών. 

Με απόφαση του Υπουργού Οικονομίας και Οικονομι¬ 
κών καθορίζονται οι Υπηρεσίες του Υπουργείου Οικονο¬ 
μίας και Οικονομικών που ενεργούν σε συνεργασία με 
την αρμόδια Διεύθυνση Διεθνών Οικονομικών Σχέσεων 
για την εφαρμογή των διατάξεων της παραγράφου 5 
του άρθρου αυτού.» 

2) Στο άρθρο 20 του ν. 1914/1990 προστίθενται νέες 
παράγραφοι 7 και 8, των οποίων το περιεχόμενο έχει 
αντίστοιχα ως εξής: 


«7) Ο εξουσιοδοτημένος εκπρόσωπος του Υπουργού 
Οικονομίας και Οικονομικών γνωστοποιεί στην αρμό¬ 
δια αρχή του άλλου κράτους μέλους, κατά την πρώτη 
φορά που της παρέχει πληροφορίες που εμπίπτουν 
στις σχετικές με το φορολογικό απόρρητο διατάξεις, 
ότι οι πληροφορίες αυτές είναι απόρρητες κατά την 
ελληνική φορολογική νομοθεσία και χρησιμοποιούνται 
μόνο για φορολογικούς σκοπούς. 

Με απόφαση του Υπουργού Οικονομίας και Οικονο¬ 
μικών καθορίζεται ο τύπος του εγγράφου, με το οποίο 
ανταλλάσσονται οι πληροφορίες αυτές. 

8) Με την επιφύλαξη των διατάξεων του άρθρου 21 
του παρόντος νόμου, ο εξουσιοδοτημένος εκπρόσωπος 
του Υπουργού Οικονομίας και Οικονομικών, προς τον 
οποίο υποβάλλεται η αίτηση πληροφοριών ή η φορολο¬ 
γική αρχή προς την οποία ο τελευταίος παρέπεμψε το 
θέμα, ενεργεί προκειμένου να λάβει αυτές τις πληρο¬ 
φορίες, όπως θα ενεργούσε σύμφωνα με την ελληνική 
φορολογική νομοθεσία, για δικό του λογαριασμό ή μετά 
από αίτηση άλλης ημεδαπής φορολογικής αρχής.» 

3) Μετά από το άρθρο 23 του ν. 1914/1990, προστίθε¬ 
ται άρθρο 24, του οποίου ο τίτλος και το περιεχόμενο 
έχουν ως εξής: 

«Άρθρο 24 
Κοινοποίηση 

1) Ύστερα από αίτηση της αρμόδιας αρχής ενός 
κράτους μέλους, η Διεύθυνση Διεθνών Οικονομικών 
Σχέσεων του Υπουργείου Οικονομίας και Οικονομικών 
μεριμνά για την κοινοποίηση στον παραλήπτη πράξεων 
και αποφάσεων που προέρχονται από τις διοικητικές 
αρχές του αιτούντος κράτους μέλους και αφορούν την 
εφαρμογή στο έδαφος του τελευταίου της νομοθεσίας 
σχετικά με τους φόρους που αποτελούν το αντικείμενο 
των άρθρων 19 έως 24 του νόμου αυτού. Η αίτηση κοινο¬ 
ποίησης περιλαμβάνει το αντικείμενο της πράξης ή της 
απόφασης προς κοινοποίηση και διευκρινίζει το όνομα 
και τη διεύθυνση του παραλήπτη, καθώς και κάθε άλλη 
πληροφορία που είναι χρήσιμη για την εξακρίβωση της 
ταυτότητάς του. 

2) Η Διεύθυνση Διεθνών Οικονομικών Σχέσεων δια¬ 
βιβάζει, δια της Γενικής Γραμματείας Πληροφοριακών 
Συστημάτων του Υπουργείου Οικονομίας και Οικονο¬ 
μικών, τις παραπάνω πράξεις ή αποφάσεις στην αρμό¬ 
δια Δημόσια Οικονομική Υπηρεσία (Δ.Ο.Υ.), η οποία τις 
κοινοποιεί στον παραλήπτη, σύμφωνα με τη νομοθεσία 
που ισχύει για την κοινοποίηση παρόμοιων πράξεων ή 
αποφάσεων και στη συνέχεια αποστέλλει στη Διεύ¬ 
θυνση Διεθνών Οικονομικών Σχέσεων τα σχετικά απο¬ 
δεικτικά στοιχεία. Η Διεύθυνση Διεθνών Οικονομικών 
Σχέσεων ενημερώνει αμέσως την αιτούσα αρχή για τη 
συνέχεια που δίδει στην αίτηση κοινοποίησης και για 
την ημερομηνία, κατά την οποία η πράξη ή η απόφαση 
κοινοποιήθηκε στον παραλήπτη. 

3) Η Διεύθυνση Διεθνών Οικονομικών Σχέσεων του 
Υπουργείου Οικονομίας και Οικονομικών μπορεί να ζη¬ 
τήσει από τις αρμόδιες αρχές των άλλων κρατών μελών 
την κοινοποίηση στον παραλήπτη πράξεων ή αποφάσε¬ 
ων των ημεδαπών φορολογικών αρχών, αντίστοιχα προς 
τα οριζόμενα στην παράγραφο 1 του άρθρου αυτού.» 

4) Μετά το άρθρο 24 του ν. 1914/1990 προστίθεται 
άρθρο 24α, του οποίου ο τίτλος και το περιεχόμενο 
έχουν ως εξής: 




ΦΕΚ 74 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


779 


«Άρθρο 24α 
Ταυτόχρονοι έλεγχοι 

1) Όταν η φορολογική κατάσταση υποχρεών ενδια¬ 
φέρει, από κοινού ή συμπληρωματικώς, τουλάχιστον 
και άλλο ένα ή περισσότερα κράτη μέλη της Ευρω¬ 
παϊκής Ένωσης, η ημεδαπή φορολογική αρχή και οι 
φορολογικές αρχές των άλλων κρατών μελών μπορούν 
να συμφωνήσουν τη διενέργεια ταυτόχρονων ελέγχων, 
η καθεμιά στο έδαφος της, με στόχο την ανταλλαγή 
προς αμοιβαία ωφέλεια των πληροφοριών που έχουν 
αποκτηθεί σε σχέση με τις φορολογίες που αποτελούν 
αντικείμενο των άρθρων 19 έως 24 του νόμου αυτού. 

2) Αρμόδια αρχή για τη λήψη και αποδοχή ή μη, καθώς και 
την αποστολή προτάσεων για διενέργεια ταυτόχρονου φο¬ 
ρολογικού ελέγχου, από και προς τις αρμόδιες προς τούτο 
αρχές των άλλων κρατών μελών, ορίζεται η Διεύθυνση 
Ελέγχου του Υπουργείου Οικονομίας και Οικονομικών. 

3) Στις περιπτώσεις υποθέσεων, στις οποίες η αρμόδια 
ημεδαπή ελεγκτική αρχή κρίνει αναγκαία τη διενέργεια 
ταυτόχρονου ελέγχου, ενημερώνει αιτιολογημένα τη Δι¬ 
εύθυνση Ελέγχου του Υπουργείου Οικονομίας και Οικο¬ 
νομικών και, περαιτέρω, η Διεύθυνση αυτή, εφόσον συμ¬ 
φωνεί, μεριμνά για την αποστολή της σχετικής πρότασης 
στην αρμόδια φορολογική αρχή του άλλου κράτους μέ¬ 
λους ή των άλλων κρατών μελών, με πλήρη αιτιολόγηση 
και παροχή όλων των απαραίτητων πληροφοριών και με 
προσδιορισμό της χρονικής περιόδου, κατά τη διάρκεια 
της οποίας θα διενεργηθούν οι ταυτόχρονοι έλεγχοι. 

4) Για τις προτάσεις που υποβάλλονται αντίστοιχα 
στη Διεύθυνση Ελέγχου του Υπουργείου Οικονομίας 
και Οικονομικών από τις αρμόδιες αρχές των άλλων 
κρατών μελών για συμμετοχή της ελληνικής φορολο¬ 
γικής αρχής σε ταυτόχρονους ελέγχους, αποφαίνεται 
η ίδια Διεύθυνση, κατόπιν σχετικής εισήγησης και πα¬ 
ροχής των απαραίτητων πληροφοριών από την αρμό¬ 
δια ημεδαπή ελε-γκτική αρχή. Η παραπάνω Διεύθυνση 
γνωστοποιεί στην ενδιαφερόμενη αρμόδια αρχή του 
άλλου κράτους μέλους τη συμφωνία της ως προς τη 
διενέργεια των ταυτόχρονων ελέγχων ή την αιτιολο¬ 
γημένη άρνησή της. 

5) Σε κάθε περίπτωση διενέργειας ταυτόχρονων ελέγ¬ 
χων κατά τα οριζόμενα στις προηγούμενες παραγρά¬ 
φους, ο Προϊστάμενος της αρμόδιας για τη διενέργεια 
του ελέγχου Αρχής ορίζει υπάλληλο ως αντιπρόσωπο 
έναντι των λοιπών κρατών μελών που συμμετέχουν 
στον ταυτόχρονο έλεγχο για να κατευθύνει και να συ¬ 
ντονίζει τον έλεγχο. 

6) Με απόφαση του Υπουργού Οικονομίας και Οικονο¬ 
μικών μπορεί να ρυθμίζεται κάθε αναγκαία λεπτομέρεια 
για την εφαρμογή των διατάξεων του άρθρου αυτού.» 

ΚΕΦΑΛΑΙΟ Γ 
ΦΟΡΟΛΟΓΙΚΕΣ ΔΙΑΤΑΞΕΙΣ 

Άρθρο 5 

Τροποποίηση των διατάξεων σχετικά με τις 
υποχρεώσεις των υποκειμένων σε Φ.Π.Α. που είναι 
εγκατεστημένοι σε άλλο κράτος μέλος 
της Ευρωπαϊκής Ένωσης 

1. Οι διατάξεις του Κώδικα Φ.Π.Α., ο οποίος κυρώθηκε 
με το ν. 2859/2000 (ΦΕΚ 248 Α') τροποποιούνται, αντι¬ 
καθίστανται και συμπληρώνονται ως εξής: 


α) Η περίπτωση γ' της παραγράφου 1 του άρθρου 35 
αντικαθίσταται ως εξής: 

«γ) ο φορολογικός αντιπρόσωπος του εγκατεστημέ¬ 
νου εκτός Ελλάδος και υποκείμενου στο φόρο, για τις 
πραγματοποιούμενες από αυτόν πράξεις, εκτός των 
πράξεων που αναφέρονται στις κατωτέρω υποπερι¬ 
πτώσεις αα', ββ' και γγ' της περίπτωσης δ'». 

β) Στην περίπτωση γ' της παραγράφου 2 του άρθρου 
36 προστίθεται εδάφιο ως εξής: 

«Στους υποκείμενους στο φόρο που είναι εγκατεστη¬ 
μένοι σε άλλο κράτος μέλος της ΕυρωπάίκήςΈνωσης, 
ο Α.Φ.Μ. χορηγείται με την υποβολή δήλωσης έναρ¬ 
ξης εργασιών. Ο αριθμός αυτός δεν μεταβάλλεται σε 
περίπτωση ορισμού, αλλαγής ή παύσης φορολογικού 
αντιπροσώπου.» 

γ) Το πρώτο εδάφιο της περίπτωσης α' της παραγρά¬ 
φου 4 του άρθρου 36 τροποποιείται ως εξής: 

«α) να τηρεί βιβλία και να εκδίδει στοιχεία, σύμφω¬ 
να με τις διατάξεις του Κώδικα Βιβλίων και Στοιχείων, 
εκτός αν είναι εγκατεστημένος σε άλλο κράτος μέλος 
της ΕυρωπάίκήςΈνωσης και δεν διαθέτει εγκατάσταση 
στην Ελλάδα,». 

δ) Η περίπτωση ε' της παραγράφου 4 του άρθρου 36 
αντικαθίσταται ως εξής: 

«ε) Φορολογικό αντιπρόσωπο δύνανται να ορίζουν, 
σύμφωνα με τις διατάξεις της περίπτωσης δ' της πα¬ 
ραγράφου αυτής, και οι υποκείμενοι στο φόρο που 
είναι εγκατεστημένοι σε άλλο κράτος μέλος της Ευρω¬ 
παϊκής Ένωσης και δεν διαθέτουν εγκατάσταση στην 
Ελλάδα. Ο φορολογικός αντιπρόσωπος της περίπτω¬ 
σης αυτής δεν υποχρεούται στην τήρηση βιβλίων και 
έκδοση στοιχείων για τις πράξεις που πραγματοποιεί 
ο εντολέας του.» 

2. Στο άρθρο 38 του ν. 2873/2000 (ΦΕΚ 285 Α') προ¬ 
στίθεται νέα παράγραφος 8 ως εξής: 

«8. Από 1ης Ιανουάριου 2006 παύουν να ισχύουν οι 
διατάξεις του άρθρου αυτού για το φόρο προστιθέ¬ 
μενης αξίας.» 

3. Οι διατάξεις της παραγράφου 1 ισχύουν από 1ης 
Ιανουάριου 2006. 

Αρθρο 6 

Παράταση προθεσμίας υπογραφής συμβολαίων 

1. Σε οριστικά συμβόλαια μεταβίβασης ακινήτων με 
επαχθή αιτία ή αιτία δωρεάς ή γονικής παροχής, τα 
οποία συντάσσονται από την 1η Ιανουάριου 2006 μέχρι 
και την 28η Φεβρουάριου 2006, για τον υπολογισμό του 
οικείου φόρου, του αυτομάτου υπερτιμήματος και του 
τέλους συναλλαγής θεωρείται ότι η μεταβίβαση έχει 
συντελεστεί κατά την 31η Δεκεμβρίου 2005, εφόσον οι 
σχετικές δηλώσεις υποβλήθηκαν μέχρι την ημερομηνία 
αυτή. Η ισχύς των πιστοποιητικών ή των υπεύθυνων 
δηλώσεων του άρθρου 32 του ν. 2459/1997 (ΦΕΚ 17 Α'), 
των πιστοποιητικών της παραγράφου 1 του άρθρου 81 
του ν. 2238/1994 (ΦΕΚ 151 Α'), καθώς και του άρθρου 24 
του ν. 2130/1993 (ΦΕΚ 62 Α'), τα οποία εκδόθηκαν μέχρι 
την 31η Δεκεμβρίου 2005, παρατείνεται μέχρι και την 
28η Φεβρουάριου 2006. 

2. Η ισχύς των διατάξεων της παραγράφου 1 του άρ¬ 
θρου αυτού αρχίζει από την 1η Ιανουάριου 2006. 

ΚΕΦΑΛΑΙΟ Δ' 

ΤΕΛΩΝΕΙΑΚΕ! ΔΙΑΤΑΞΕΙΣ 

Άρθρο 7 

1. Το άρθρο 137 του Εθνικού Τελωνειακού Κώδικα (ν. 
2960/2001, ΦΕΚ 265 Α') αντικαθίσταται ως ακολού¬ 
θως: 

«Αρθρο 137 

Παραβάσεις - Κυρώσεις 
Α. Κοινοτικά οχήματα 

1. Η κατοχή ή η κυκλοφορία κοινοτικών οχημάτων 
από πρόσωπα εγκατεστημένα στην Ελλάδα, για τα 
οποία δεν πληρούνται οι όροι και οι προϋποθέσεις της 
παραγράφου 2 του άρθρου 133 του παρόντα Κώδικα, 
χωρίς να έχει τηρηθεί καμία από τις διατυπώσεις που 
προβλέπονται στα άρθρα 129 και 130 αυτού, αποτελεί 
απλή τελωνειακή παράβαση κατά την έννοια της πα¬ 
ραγράφου 1 του άρθρου 142 του παρόντα Κώδικα. 

Στις ανωτέρω περιπτώσεις επιβάλλεται εφάπαξ πρό¬ 
στιμο, το οποίο καθορίζεται ως κατωτέρω: 
α) Επιβατικά οχήματα και τύπου ϋΕΕΡ: 

Μέχρι 1.400 κυβικά εκατοστά 2.500 ευρώ 

από 1.401 μέχρι 1.600 κυβικά εκατοστά 3.000 ευρώ 
από 1.601 μέχρι 2.000 κυβικά εκατοστά 5.000 ευρώ 
από 2.001 μέχρι 3.000 κυβικά εκατοστά 8.000 ευρώ 
από 3.001 κυβικά εκατοστά και πάνω 10.000 ευρώ 
β) Μοτοσυκλέτες και μοτοποδήλατα: 

Μέχρι 500 κυβικά εκατοστά 300 ευρώ 

από 501 μέχρι 750 κυβικά εκατοστά 400 ευρώ 

από 751 μέχρι 1.000 κυβικά εκατοστά 700 ευρώ 

από 1.001 κυβικά εκατοστά και πάνω 1.000 ευρώ 

γ) Φορτηγά αυτοκίνητα: 

αα. Φορτηγά αυτοκίνητα μικτού βάρους πάνω από 
3,5 τόννους 

ανεξαρτήτως κυλινδρισμού: 2.000 ευρώ 

ββ. Ανοικτά φορτηγά αυτοκίνητα 
μικτού βάρους μέχρι και 3,5 τόννους 
ανεξαρτήτως κυλινδρισμού: 1.500 ευρώ 

γγ. Κλειστά φορτηγά μικτού βάρους 
μέχρι και 3,5 τόνους: 

Μέχρι 1.400 κυβικά εκατοστά 1.300 ευρώ 

Από 1.401 μέχρι 2.000 κυβικά εκατοστά 1.800 ευρώ 

Από 2.001 κυβικά εκατοστά και πάνω 2.000 ευρώ 

δ) Βάσεις φορτηγών των προηγούμενων υποπεριπτώ¬ 
σεων 1.500 ευρώ για την υποπερίπτωση αα' και 1.200 
ευρώ για τις υποπεριπτώσεις ββ' και γγ'. 

Τα παραπάνω πρόστιμα επιβάλλονται μετά την παρέ¬ 
λευση της προβλεπόμενης από την παράγραφο 2 του 
άρθρου 128 του παρόντα Κώδικα προθεσμίας. 

2. Οι διατάξεις της προηγούμενης παραγράφου εφαρ¬ 
μόζονται και όταν έχει υποβληθεί η δήλωση άφιξης του 
οχήματος όμως ο υπόχρεος δεν προσέρχεται στην 
Τελωνειακή Αρχή μέσα σε τρεις (3) μήνες από την ημε¬ 
ρομηνία κατά την οποία το τέλος ταξινόμησης κατέστη 
απαιτητό για τη νόμιμη τακτοποίηση του οχήματος. 

3. Οι διατάξεις της παραγράφου Α1 δεν εφαρμό¬ 
ζονται όταν, πριν από τη διαπίστωση της παραπάνω 
παράβασης από τις διωκτικές αρχές της χώρας, τα 
εν λόγω πρόσωπα προσέρχονται αυτοβούλως στην 
Τελωνειακή Αρχή για την τήρηση των προβλεπόμε- 
νων, κατά περίπτωση, διατυπώσεων. Στις περιπτώσεις 


αυτές επιβάλλονται τα πρόστιμα της παραγράφου Α4 
του παρόντος άρθρου. Αν ο ενδιαφερόμενος δεν προ¬ 
σκομίζει στοιχεία από τα οποία να αποδεικνύεται η 
ημερομηνία άφιξης του οχήματος στη χώρα, αντί του 
προστίμου της περίπτωσης δ' της παραγράφου Α4 
του παρόντος άρθρου επιβάλλεται πρόστιμο χιλίων 
πεντακοσίων (1.500) ευρώ. 

4. Η διάπραξη των αναφερόμενων παρακάτω παραβά¬ 
σεων χαρακτηρίζεται ως απλή τελωνειακή παράβαση 
και επισύρει, κατά περίπτωση, τα ακόλουθα πρόστι¬ 
μα: 

α) Για τη μη υποβολή της δήλωσης των παραγράφων 

1 και 2 του άρθρου 129 πρόστιμο τετρακοσίων (400) 
ευρώ για κάθε όχημα. 

β) Για την κυκλοφορία του οχήματος πέραν της προ¬ 
θεσμίας της παραγράφου 3 του άρθρου 129 πρόστιμο 
χιλίων πεντακοσίων (1.500) ευρώ, το οποίο μειώνεται 
στο ένα πέμπτο (1/5) αν ο ιδιοκτήτης του οχήματος είναι 
δικαιούχος οριστικής απαλλαγής βάσει των διατάξεων 
του άρθρου 132. 

γ) Για τη μη τήρηση των προϋποθέσεων της παρα¬ 
γράφου 2 του άρθρου 136 πρόστιμο πεντακοσίων (500) 
ευρώ. 

δ) Για την εκπρόθεσμη υποβολή της ειδικής δήλωσης 
της παραγράφου 2 του άρθρου 130 του παρόντα Κώδι¬ 
κα, την εκπρόθεσμη επαναποστολή ή εξαγωγή ή εγκα¬ 
τάλειψη ή καταστροφή ή ακινητοποίηση του οχήματος, 
πρόστιμο για κάθε ημέρα καθυστέρησης ως εξής: 
Επιβατικά αυτοκίνητα και τύπου ϋΕΕΡ: 

Μέχρι 900 κυβικά εκατοστά 10 ευρώ 

από 901 μέχρι 1.200 κυβικά εκατοστά 12 ευρώ 
από 1.201 μέχρι 1.600 κυβικά εκατοστά 15 ευρώ 

από 1.601 μέχρι 1.800 κυβικά εκατοστά 20 ευρώ 

από 1.801 μέχρι 2.000 κυβικά εκατοστά 25 ευρώ 

από 2.001 μέχρι 2.500 κυβικά εκατοστά 30 ευρώ 

από 2.501 μέχρι 3.000 κυβικά εκατοστά 40 ευρώ 

από 3.001 μέχρι 4.000 κυβικά εκατοστά 45 ευρώ 

από 4.001 κυβικά εκατοστά και πάνω 50 ευρώ 
Φορτηγά αυτοκίνητα ανεξαρτήτως κυλινδρισμού, εί¬ 
κοσι (20) ευρώ. 

Μοτοσυκλέτες ανεξαρτήτως κυλινδρισμού δέκα (10) 
ευρώ. 

Τα παραπάνω πρόστιμα περιορίζονται στο 50% του 
αναφερόμενου κατά περίπτωση ποσού, όταν πρόκειται 
για οχήματα που κυκλοφορούν κατ’ εφαρμογή της πα¬ 
ραγράφου 2 του άρθρου 133 του παρόντα Κώδικα. 

ε) Για την εκπρόθεσμη καταβολή του τέλους ταξινό¬ 
μησης, που αφορά η ειδική δήλωση της παραγράφου 

2 του άρθρου 130 του παρόντα Κώδικα, επιβάλλεται 
πρόστιμο για κάθε ημέρα καθυστέρησης, όπως αυτό 
ορίζεται στην πιο πάνω περίπτωση δ'. Το πρόστιμο 
αυτό δεν επιβάλλεται όταν η εκπρόθεσμη καταβολή 
του τέλους ταξινόμησης δεν οφείλεται σε υπαιτιότητα 
του παραλήπτη του οχήματος. 

στ) Όταν το όχημα, το οποίο κυκλοφορεί στη χώρα 
κατ’ εφαρμογή της παραγράφου 2 του άρθρου 133 του 
Κώδικα, οδηγείται από τρίτο, μη δικαιούχο, πρόσωπο, 
επιβάλλεται πρόστιμο επτακοσίων (700) ευρώ, εφόσον 
το δικαιούχο πρόσωπο βρισκόταν στη χώρα κατά το 
χρόνο που συντελέστηκε η παράβαση. Η οδήγηση του 
παραπάνω οχήματος από τρίτο, μη δικαιούχο, πρόσωπο 
συνιστά έξοδο του οχήματος από το καθεστώς της 

παραγράφου 2 του άρθρου 133 του παρόντα Κώδικα, 
αν κατά το χρόνο που διαπιστώνεται η παράβαση το 
δικαιούχο πρόσωπο δεν βρίσκεται στη χώρα. Κατά του 
μη δικαιούχου προσώπου εφαρμόζονται οι διατάξεις 
της παραγράφου Α1 του παρόντος άρθρου. 

5. Το βάρος της απόδειξης προς τις Τελωνειακός Αρ¬ 
χές της συνδρομής των προϋποθέσεων για την άσκηση 
των ευεργετημάτων των άρθρων 132 και 133 του παρό¬ 
ντα Κώδικα φέρουν οι ενδιαφερόμενοι. 

Β. Οχήματα Τρίτων Χωρών 

1. Οι διατάξεις περί τελωνειακών παραβάσεων και 
λαθρεμπορίας των άρθρων 142 και επόμενα του παρό¬ 
ντα Κώδικα, που ισχύουν για τον εισαγωγικό δασμό και 
το Φόρο Προστιθέμενης Αξίας (Φ.Π.Α.) των οχημάτων, 
εφαρμόζονται και για το τέλος ταξινόμησης. 

2. Η κατοχή ή κυκλοφορία οχήματος που έχει τεθεί 
σε ανάλωση, χωρίς ταυτόχρονη καταβολή του οφει- 
λόμενου τέλους ταξινόμησης, για χρονικό διάστημα 
μεγαλύτερο των τριών (3) μηνών από την ημερομηνία 
που το τέλος κατέστη απαιτητό, χωρίς ο υπόχρεος 
να προσέλθει στην Τελωνειακή Αρχή για τη νόμιμη 
τακτοποίηση του οχήματος, καθώς και η κατοχή ή 
κυκλοφορία οχημάτων Τρίτων Χωρών από πρόσωπα 
εγκατεστημένα στην Ελλάδα, για τα οποία δεν πλη- 
ρούνται οι όροι και οι προϋποθέσεις που προβλέπο- 
νται από τις διατάξεις του τελωνειακού καθεστώτος 
της προσωρινής εισαγωγής, αποτελεί λαθρεμπορία 
και εφαρμόζονται οι σχετικές διατάξεις των άρθρων 
142 και επόμενων του παρόντα Κώδικα. 

3. Στις περιπτώσεις των παραπάνω παραγράφων δεν 
ασκείται ποινική δίωξη, εφόσον αμέσως καταβληθεί 
από τα ενδιαφερόμενο πρόσωπα πρόστιμο ίσο με το 
ύψος των αναλογουσών στο όχημα δασμοφορολογικών 
επιβαρύνσεων και παραιτηθούν των προβλεπομένων 
ενδίκων μέσων κατά της καταλογιστικής πράξης επι¬ 
βολής του τέλους αυτού. 

4. Οι διατάξεις των παραγράφων Β1 και Β2 δεν εφαρ¬ 
μόζονται, όταν το πρόσωπο που κατέχει ή κυκλοφορεί 
όχημα χωρίς να έχει καταβάλει τις οφειλόμενες δα- 
σμοφορολογικές επιβαρύνσεις, πριν από τη διαπίστωση 
της παράβασης αυτής από τις διωκτικές αρχές, προ¬ 
σέρχεται αυτοβούλως στην Τελωνειακή Αρχή για τη 
νόμιμη τακτοποίηση του οχήματος. Στις περιπτώσεις 
αυτές επιβάλλονται τα πρόστιμα της περίπτωσης δ' 
της παραγράφου Α4 του παρόντος άρθρου. Αν ο ενδι¬ 
αφερόμενος δεν προσκομίζει στοιχεία, από τα οποία 
να αποδεικνύεται η ημερομηνία άφιξης του οχήματος 
στη χώρα, αντί του προστίμου της περίπτωσης δ' της 
παραγράφου Α4 του παρόντος άρθρου επιβάλλεται 
πρόστιμο χιλίων πεντακοσίων (1.500) ευρώ. 

5. Για την εκπρόθεσμη υποβολή της ειδικής δήλωσης 
της περίπτωσης β' της παραγράφου 3 του άρθρου 
130 του παρόντα Κώδικα ή την εκπρόθεσμη αποστολή 
σε άλλο κράτος μέλος της Ευρωπαϊκής Ένωσης, εξα¬ 
γωγή, ακινητοποίηση, εγκατάλειψη, καταστροφή του 
οχήματος, επιβάλλεται για κάθε ημέρα καθυστέρησης 
το πρόστιμο που προβλέπεται από την περίπτωση δ' 
της παραγράφου Α4 του παρόντος άρθρου. 

6. Για την εκπρόθεσμη καταβολή του τέλους ταξινόμη¬ 
σης, που αφορά ειδική δήλωση της περίπτωσης β' της 
παραγράφου 3 του άρθρου 130 του παρόντα Κώδικα 
που υποβλήθηκε εμπρόθεσμα ή εκπρόθεσμα, επιβάλ¬ 


λεται για κάθε ημέρα καθυστέρησης το πρόστιμο που 
προβλέπεται από την περίπτωση δ' της παραπάνω 
παραγράφου Α4. Το πρόστιμο αυτό δεν επιβάλλεται 
όταν η εκπρόθεσμη καταβολή του τέλους ταξινόμη¬ 
σης δεν οφείλεται σε υπαιτιότητα του παραλήπτη του 
οχήματος. 

Γ. Οχήματα Κοινοτικών και Τρίτων Χωρών 

1. Πέρα από την επιβολή των προστίμων που ανα- 
φέρονται στις παραπάνω παραγράφους Α1, Α4, Β5, 
Β6, καθώς και των αναφερομένων στις παραγράφους 
Γ2, Γ4 και Γ5, τα οχήματα υπόκεινται και σε προσωρι¬ 
νή δέσμευση, με πράξη της Τελωνειακής Αρχής που 
διαπίστωσε την παράβαση, εάν δεν διασφαλίζεται η 
είσπραξη των απαιτήσεων του Δημοσίου. Η δέσμευση 
αυτή πραγματοποιείται με ακινητοποίηση αυτών σε 
τελωνειακούς χώρους ή φύλαξη στον Ο.Δ.Δ.Υ. ή ακινη- 
τοποίηση σε ιδιωτικούς χώρους στάθμευσης με ευθύνη 
και οικονομική επιβάρυνση του κατόχου του οχήματος 
και με τη λήψη αξιόχρεης εγγύησης. 

Η απόδοση των δεσμευθέντων οχημάτων γίνεται 
μετά από την καταβολή των οφειλόμενων προστίμων 
και τυχόν άλλων προβλεπόμενων επιβαρύνσεων. Αν 
το όχημα δεν παραληφθεί μέσα σε τρεις (3) μήνες 
από την ημερομηνία κατά την οποία η καταλογιστική 
πράξη επιβολής των προστίμων κατέστη οριστική, πε¬ 
ριέρχεται αυτοδικαίως στην κυριότητα του Δημοσίου 
και διαγράφεται το σύνολο του επιβληθέντος προστί¬ 
μου. Το όχημα περιέρχεται αμέσως στην κυριότητα 
του Δημοσίου, χωρίς να επιβάλλονται τα πρόστιμα, αν 
ο ενδιαφερόμενος παραιτηθεί των ενδίκων μέσων και 
δηλώσει ότι εγκαταλείπει το όχημα υπέρ του Ελληνικού 
Δημοσίου. 

2. Η μεταβίβαση ή εκμίσθωση οχημάτων, κατά παρά¬ 
βαση των περιορισμών του καθεστώτος προσωρινής 
εισαγωγής, αποτελεί απλή τελωνειακή παράβαση και 
επιβάλλεται πρόστιμο εννιακοσίων (900) ευρώ. 

3. Σε περίπτωση κυκλοφορίας των αναφερόμενων 
στην παράγραφο 1 του άρθρου 125 του παρόντα Κώδικα 
οχημάτων πριν από την καταβολή του οφειλόμενου 
τέλους ταξινόμησης, επιβάλλεται από την αρμόδια 
Τελωνειακή Αρχή στους ιδιοκτήτες ή κατόχους αυτών 
πρόστιμο ίσο με το πενταπλάσιο των τελών κυκλοφο¬ 
ρίας που τα βαρύνουν. 

4. Σε περίπτωση ρήξης, αφαίρεσης, αντικατάστασης 
και αλλοίωσης των τελωνειακών σφραγίδων που τί¬ 
θενται από τις τελωνειακός αρχές στα οχήματα που 
έχουν υπαχθεί στο καθεστώς της προσωρινής εισα¬ 
γωγής, όταν ακινητοποιούνται από αυτές, επιβάλλεται 
πρόστιμο πεντακοσίων (500) ευρώ. Όταν διαπιστώνε¬ 
ται χιλιομετρική διαφορά επιβάλλονται επιπλέον τα 
πρόστιμα που προβλέπονται στην περίπτωση δ' της 
παραγράφου Α4 του παρόντος άρθρου. 

5. Για τη μη τήρηση της προϋπόθεσης της παρα¬ 
γράφου 4 του άρθρου 136 του παρόντα Κώδικα ή την 
υπέρβαση της προθεσμίας παραμονής ή κυκλοφορίας 
του οχήματος που είναι εφοδιασμένο με άδεια κυκλο¬ 
φορίας των παραγράφων 1 και 2 του άρθρου 139 του 
παρόντα Κώδικα επιβάλλεται, κατά περίπτωση, πρό¬ 
στιμο τριακοσίων (300) ευρώ. 

6. Όλα τα επιβαλλόμενα πρόστιμα των παραγράφων 
Α4, Β5, Β6, Γ2, Γ4 και Γ5 του παρόντος άρθρου συμπε¬ 
ριλαμβανομένων και των προβλεπομένων από τις δια- 

τάξεις της παραγράφου 2 του άρθρου 147, δεν δύναται 
να υπερβαίνουν, σωρευτικά ή μεμονωμένα, το ύψος του 
εφάπαξ προστίμου που αναλογεί στο όχημα όπως αυτό 
καθορίζεται στην παράγραφο Α1. 

7. Οι διατάξεις περί τελωνειακών παραβάσεων και λα¬ 
θρεμπορίας των άρθρων 142 και επόμενων του παρόντα 
Κώδικα εφαρμόζονται και στις περιπτώσεις δήλωσης 
ψευδών στοιχείων ή παραποίησης των κατατιθέμενων 
παραστατικών ή χρήσης ιδιαίτερων τεχνασμάτων, με 
αποτέλεσμα τη μη είσπραξη ή την είσπραξη μειωμένων 
φορολογικών ή δασμοφορολογικών επιβαρύνσεων που 
αναλογούν στο όχημα. 

8. Οι διατάξεις των περιπτώσεων η' και θ' της παρα¬ 
γράφου 2 του άρθρου 155 του παρόντα Κώδικα εφαρ¬ 
μόζονται αναλόγως και για το τέλος ταξινόμησης και 
οι παραβάτες τιμωρούνται με τις περί λαθρεμπορίας 
διατάξεις αυτού. 

9. Με απόφαση του Υπουργού Οικονομίας και Οικονο¬ 
μικών μπορεί να καθορίζονται πρόσθετα μέτρα ελέγχου 
στο εσωτερικό της χώρας που κρίνονται αναγκαία για 
την ορθή εφαρμογή των διατάξεων του τέταρτου μέ¬ 
ρους του παρόντα Κώδικα. 

10. Τα ποσά των προστίμων και πολλαπλών τελών 
του παρόντος άρθρου δύνανται να τροποποιούνται με 
προεδρικό διάταγμα μετά από πρόταση του Υπουργού 
Οικονομίας και Οικονομικών. 

11. Οι διατάξεις του παρόντος άρθρου εφαρμόζονται 
και για παραβάσεις για τις οποίες μέχρι τη δημοσίευση 
των διατάξεων αυτών στην Εφημερίδα της Κυβερνήσε- 
ως δεν έχουν εκδοθεί οι καταλογιστικές πράξεις. 

Οι διατάξεις του παρόντος άρθρου εφαρμόζονται επί¬ 
σης στην περίπτωση που έχουν εκδοθεί καταλογιστι- 
κές πράξεις, δεν έχουν όμως οριστικοποιηθεί, εφόσον 
οι ενδιαφερόμενοι υποβάλουν αίτηση υπαγωγής στις 
παρούσες διατάξεις, παραιτηθούν των ενδίκων μέσων 
και καταβάλουν τα προβλεπόμενα από τις διατάξεις του 
παρόντος άρθρου πρόστιμα ή πολλαπλά τέλη. 

Οι διατάξεις του παρόντος άρθρου εφαρμόζονται 
ακόμη και για παραβάσεις για τις οποίες οι καταλο- 
γιστικές πράξεις έχουν οριστικοποιηθεί, εκκρεμούν 
όμως ως προς την καταβολή στις τελωνειακός αρχές 
των καταλογισθέντων ποσών, εφόσον οι ενδιαφερόμε¬ 
νοι υποβάλλουν αίτηση για υπαγωγή στις παρούσες 
διατάξεις, παραιτηθούν όλων των ενδίκων μέσων και 
απαιτήσεων ή δικαιωμάτων για το όχημα και καταβά¬ 
λουν τα προβλεπόμενα από τις διατάξεις του παρόντος 
άρθρου οφειλόμενα πρόστιμα ή πολλαπλά τέλη. Αν τα 
καταλογισθέντα ποσά αφορούν εκκρεμείς απλές τελω¬ 
νειακός παραβάσεις και οι οφειλέτες είναι αγνώστου 
διαμονής, τα δε οχήματά τους έχουν δεσμευτεί από 
τις τελωνειακός αρχές, εφαρμόζονται οι διατάξεις της 
παραγράφου Γ1 του παρόντος άρθρου. 

Ποσά που έχουν καταβληθεί συμψηφίζονται μέχρι το 
ύψος των προστίμων που προβλέπονται από το παρόν 
άρθρο και τυχόν διαφορά δεν επιστρέφεται.» 

Άρθρο 8 

Ρύθμιση του τέλους ταξινόμησης 
των επιβατικών αυτοκινήτων 

1. Επιβατικά αυτοκίνητα, συμπεριλαμβανομένων και 
των αυτοκινήτων τύπου ]θορ, που θα έχουν κομισθεί 
στη χώρα μας μέχρι και την 30ή Ιουνίου 2006 και για 
τα οποία θα έχουν κατατεθεί, μέχρι την παραπάνω 


ημερομηνία, δηλωτικά εισαγωγής ή δηλώσεις άφιξης 
οχημάτων ή άλλα αποδεικτικά στοιχεία εισόδου προ- 
κειμένου για μετοικούντα πρόσωπα, εφόσον πληρούν 
εκ κατασκευής τις προδιαγραφές των Οδηγιών 98/69 
ΕΚ ή μεταγενέστερης και 94/12 ΕΚ, εξακολουθούν να 
υπάγονται στους συντελεστές τέλους ταξινόμησης που 
προβλέπονται από τις περιπτώσεις α' και β' αντίστοιχα 
της παραγράφου 2 του άρθρου 121 του Εθνικού Τε¬ 
λωνειακού Κώδικα (ν. 2960/2001), όπως ισχύει, με την 
προϋπόθεση ότι μέχρι και την 31η Δεκεμβρίου 2006 θα 
έχουν τελωνισθεί και καταβληθεί γί αυτά οι οφειλόμε- 
νες φορολογικές επιβαρύνσεις. 

2. Η ισχύς της διάταξης της παραγράφου 1 του άρ¬ 
θρου αυτού αρχίζει από την 1η Ιανουάριου 2006. 

Άρθρο 9 

Ρυθμίσεις Ταμείου Παρακαταθηκών και Δανείων 

1. Στην παράγραφο 2 του άρθρου 62 του ν. 2214/1994 
(ΦΕΚ 75 Α') προστίθεται το ακόλουθο εδάφιο: 

«Για την αναγγελία των εκχωρήσεων αυτών αρκεί η 
τήρηση των κοινών διατάξεων κατά παρέκκλιση τυχόν 
ειδικών ρυθμίσεων, όπως του άρθρου 95 του ν. 2362/1995 
και του άρθρου 53 του ν.δ. 496/1974. Εκχωρήσεις που 
έχουν γίνει οποτεδήποτε πριν από την εφαρμογή του 
παρόντος χωρίς την εφαρμογή των αναφερόμενων στο 
προηγούμενο εδάφιο ειδικών ρυθμίσεων θεωρούνται 
εξ υπαρχής έγκυρες, εφόσον τηρήθηκαν οι κοινές δι¬ 
ατάξεις.» 

2. Στο άρθρο 62 του ν. 2214/1994 (ΦΕΚ 75 Α') προστί¬ 
θεται παράγραφος 8 ως εξής: 

«8. Οι πάσης φύσεως εξασφαλίσεις υπέρ του Ταμεί¬ 
ου Παρακαταθηκών και Δανείων και οι λοιποί ειδικοί 
όροι χορήγησης στεγαστικών δανείων από αυτό σε 
δικαιούχους, που προβλέπονται από το παρόν και τις 
λοιπές διατάξεις της κείμενης νομοθεσίας, ισχύουν 
ανεξάρτητα από το σκοπό των στεγαστικών δανείων 
που χορηγούνται ή έχουν ήδη χορηγηθεί πριν από την 
εφαρμογή του παρόντος.» 

3. Σε περίπτωση μεταβίβασης εσόδων του Ταμείου 
Παρακαταθηκών και Δανείων (Τ.Π.Δ.) κατά το άρθρο 
14 παρ. 12 του ν. 2801/2000 ισχύουν ειδικώς τα εξής: α) 
εφαρμόζονται αναλόγως και οι διατάξεις του άρθρου 
10, καθώς και των παραγράφων 2, 3, 4, 6, 7, 9,11 και 13 
του άρθρου 14 του ν. 3156/2003, με την επιφύλαξη των 
ευρύτερων φορολογικών απαλλαγών του άρθρου 14 του 
ν. 2801/2000, β) δεν έχουν εφαρμογή το τέταρτο εδάφιο 
της παρ. 12 και η παρ. 13 του άρθρου 14 του ν. 2801/2000, 
καθώς και, προκειμένου για εκχωρήσεις ή ενεχυριάσεις 
στο πλαίσιο της μεταβίβασης ή σε εκτέλεση υποχρε¬ 
ώσεων από αυτήν, τα άρθρα 95 του ν. 2362/1995 και 
53 του ν.δ. 496/1974, γ) η μεταβίβαση μπορεί να αφορά 
και απαιτήσεις ανεκχώρητες ή ακατάσχετες κατά το 
νόμο, συμπεριλαμβανομένων και των διατάξεων της 
παραγράφου 3 του άρθρου 8 του ν.δ. 3783/1957 και 
του άρθρου 31 του από 21 Μαρτίου 1926 ν.δ/τος, δ) για 
τους σκοπούς των άρθρων 14 παρ. 12 του ν. 2801/2000 
και 10 παρ. 15 του ν. 3156/ 2003, οι εισπράξεις από τα 
μεταβιβαζόμενα έσοδα μπορούν να κατατίθενται και σε 
λογαριασμούς του Ταμείου Παρακαταθηκών και Δανεί¬ 
ων στην Τράπεζα της Ελλάδος βάσει του ν. 1611/1950 
ή άλλων σχετικών διατάξεων ή σε άλλη τράπεζα, μαζί 
με ποσά από έσοδα που δεν μεταβιβάζονται κατά το 
παρόν, ε) το Ταμείο Παρακαταθηκών και Δανείων δικαι- 

ούται να παρέχει δάνεια και πόσης μορφής πιστώσεις 
προς το νομικό πρόσωπο προς το οποίο μεταβιβάζονται 
τα έσοδα και να αποκτά ομολογίες ή άλλες κινητές 
αξίες που εκδίδει το τελευταίο κατά παρέκκλιση τυ¬ 
χόν αντίθετων ρυθμίσεων, καθώς και να παρέχει πάσης 
φύσεως εξασφαλίσεις προς αυτό και τους δικαιούχους 
του άρθρου 14 παρ. 12 εδ. β' του ν. 2801/ 2000, οι οποίες 
είναι δυνατόν να αφορούν και λογαριασμούς του Ταμεί¬ 
ου Παρακαταθηκών και Δανείων κατά το ν, 1611/1950 ή 
κατ’ άλλες διατάξεις και στ) στα κατά την παράγραφο 
13 του άρθρου 10 του ν. 3156/2003 συμμεταβιβαζόμενα 
δικαιώματα και προνόμια περιλαμβάνονται και αυτά των 
άρθρων 62 και 63 παρ. 1 του ν. 2214/1994, εξαιρουμένου 
του τρίτου εδαφίου της παρ. 1 του άρθρου 63, χωρίς να 
θίγεται η εφαρμογή του άρθρου 61 του Κ.Ε.Δ.Ε..» 

Άρθρο 10 

Αύξηση συντελεστών προκαταβολής 
φόρου εισοδήματος 

1. Τα δύο πρώτα εδάφια της παραγράφου 1 του άρ¬ 
θρου 111 του Κώδικα Φορολογίας Εισοδήματος αντικα¬ 
θίστανται ως ακολούθως: 

«1. Με βάση την οριστική δήλωση του νομικού προσώ¬ 
που ή τον οριστικό τίτλο, ο προϊστάμενος της αρμόδιας 
δημόσιας οικονομικής υπηρεσίας βεβαιώνει ποσό ίσο με 
το εξήντα πέντε τοις εκατό (65%) του φόρου που ανα¬ 
λογεί στα εισοδήματα της διαχειριστικής περιόδου ή 
του ημερολογιακού έτους, κατά περίπτωση, που έληξε. 
Το ως άνω ποσοστό αυξάνεται σε ογδόντα τοις εκατό 
(80%) ειδικά για τις τραπεζικές ημεδαπές ανώνυμες 
εταιρίες και τα υποκαταστήματα αλλοδαπών τραπεζών 
που λειτουργούν νόμιμα στην Ελλάδα. Ειδικά για τα 
νομικά πρόσωπα της παραγράφου 2 του άρθρου 101 του 
Κώδικα Φορολογίας Εισοδήματος, το ως άνω ποσοστό 
ορίζεται σε πενήντα πέντε τοις εκατό (55%).» 

2. Οι διατάξεις της προηγούμενης παραγράφου εφαρ¬ 
μόζονται για δηλώσεις φορολογίας εισοδήματος οικο¬ 
νομικού έτους 2006 και επομένων. 

Άρθρο 11 

Εισοδηματική πολιτική έτους 2006 

Ο μηνιαίος βασικός μισθός που αποτελεί τη βάση για 
τη διαμόρφωση, κατά περίπτωση, των βασικών μισθών 
όλων των βαθμών της ιεραρχίας των Δικαστικών Λει¬ 
τουργών, των Μόνιμων Στελεχών των Ενόπλων Δυνά¬ 
μεων και αντιστοίχων της Ελληνικής Αστυνομίας, του 
Πυροσβεστικού Σώματος και του Λιμενικού Σώματος, των 
Αρχιερέων της Εκκλησίας της Ελλάδος, του Κύριου Προ¬ 
σωπικού του Νομικού Συμβουλίου του Κράτους (Ν.Σ.Κ.), 
των Ιατροδικαστών, των Μελών Δ.Ε.Π. των Α.Ε.Ι. και Ε.Π. 
των Τ.Ε.Ι., των Ερευνητών, των Ειδικών Λειτουργικών Επι¬ 
στημόνων (Ε.Λ.Ε.), των Συμβούλων και Παρέδρων Παιδα¬ 
γωγικού Ινστιτούτου (Π.Ι.), του Ερευνητικού Προσωπικού 
του Κέντρου Προγραμματισμού και Οικονομικών Ερευνών 
(ΚΕΠΕ), των Καθηγητών της Εθνικής Σχολής Δημόσιας 
Υγείας (Ε.Σ.Δ.Υ.), των Διπλωματικών Υπαλλήλων και λοι¬ 
πών συναφών κατηγοριών του Υπουργείου Εξωτερικών, 
των ιατρών του Εθνικού Συστήματος Υγείας (Ε.Σ.Υ.), των 
μελών του μόνιμου καλλιτεχνικού προσωπικού των Κρατι¬ 
κών Ορχηστρών Αθηνών και Θεσσαλονίκης και της Ορχή¬ 
στρας της Λυρικής Σκηνής, των Μελών του Εκπαιδευτικού 
Προσωπικού των Ακαδημιών Εμπορικού Ναυτικού (Α.Ε.Ν.), 
των Μελών Δ.Ε.Π. των Ανωτάτων Στρατιωτικών Εκπαιδευ¬ 


τικών Ιδρυμάτων (Α.Σ.Ε.Ι.), του προσωπικού της Δημόσιας 
Διοίκησης και των μισθολογικά αντίστοιχων προς αυτό 
κληρικών, ορίζεται από 1.1.2006 ως εξής: 

α) Πρωτόδικη, σε χίλια ογδόντα εννέα ευρώ (1.089 €), 
(άρθρο 29 παρ. 2 του ν. 3205/2003, ΦΕΚ 297 Α'). 

β) Ανθυπολοχαγού, σε επτακόσια εξήντα οκτώ ευρώ 
(768 €), (άρθρο 50 παρ. 3 του ν. 3205/2003). 

γ) Τιτουλάριου Επισκόπου και Βοηθού Επισκόπου της 
Εκκλησίας της Ελλάδος, σε χίλια εκατόν έξι ευρώ (1.106 
~), (άρθρο 48 παρ. 1 του ν. 3205/2003). 

δ) Δικαστικού Αντιπροσώπου Νομικού Συμβουλίου του 
Κράτους, σε χίλια ογδόντα εννέα ευρώ (1.089 €), (άρθρο 
32 παρ. 2 του ν. 3205/2003). 

ε) Ιατροδικαστή Δ' Τάξεως, σε χίλια ογδόντα επτά 
ευρώ (1.087 €), (άρθρο 34 παρ. 2 του ν. 3205/2003). 

στ) Λέκτορα Α.Ε.Ι., σε χίλια ενενήντα τέσσερα ευρώ 
(1.094 €), (άρθρο 36 παρ. 1 του ν. 3205/2003). 

ζ) Καθηγητή Εφαρμογών Τ.Ε.Ι., σε εννιακόσια εξή¬ 
ντα εννέα ευρώ (969 €), (άρθρο 37 παρ. 1 του ν. 3205/ 
2003). 

η) Ερευνητή Δ', σε χίλια σαράντα έξι ευρώ (1.046 €), 
(άρθρο 38 παρ. 1 του ν. 3205/2003). 

0) Ειδικού Λειτουργικού Επιστήμονα Δ', σε εννιακό¬ 
σια ογδόντα ευρώ (980 €), (άρθρο 38 παρ. 2 του ν. 
3205/2003). 

ι) Παρέδρου με θητεία Παιδαγωγικού Ινστιτούτου, σε 
χίλια εκατόν είκοσι εννέα ευρώ (1.129 €), (άρθρο 42 παρ. 

1 του ν. 3205/2003). 

ια) Συνεργάτη Β' του Κέντρου Προγραμματισμού και 
Οικονομικών Ερευνών, σε εννιακόσια τριάντα εννέα 
ευρώ (939 €), (άρθρο 40 παρ. 1 του ν. 3205/2003). 

ιβ) Τακτικού καθηγητή Εθνικής Σχολής Δημόσιας Υγεί¬ 
ας, σε χίλια πεντακόσια εξήντα πέντε ευρώ (1.565 €), 
(άρθρο 41 παρ. 1 του ν. 3205/2003). 

ιγ) Ακολούθου Πρεσβείας, σε εννιακόσια τριάντα επτά 
ευρώ (937 €), (άρθρο 46 παρ. 2 του ν. 3205/2003). 

ιδ) Επιμελητή Β' Ιατρού Εθνικού Συστήματος Υγείας, 
σε χίλια εκατόν δώδεκα ευρώ (1.112 €), (άρθρο 43 παρ. 

2 του ν. 3205/2003). 

ιε) Μουσικού, σε οκτακόσια ενενήντα ένα ευρώ (891 
€), (άρθρο 49 παρ. 2 του ν. 3205/2003). 

ιστ) Καθηγητή Εφαρμογών Ακαδημίας Εμπορικού Ναυ¬ 
τικού, σε εννιακόσια εξήντα εννέα ευρώ (969 €). 

ιζ) Του Λέκτορα Ανωτάτων Στρατιωτικών Εκπαιδευτι¬ 
κών Ιδρυμάτων (άρθρο 12 παρ. Α1 του ν. 3413/2005, ΦΕΚ 
278 Α'), σε εννιακόσια ογδόντα ένα ευρώ (981 €). 

ιη) Του 18ου μισθολογικού κλιμακίου της ΥΕ κατηγο¬ 
ρίας του άρθρου 7 παρ. 2 του ν. 3205/2003, σε εξακόσια 
είκοσι εννέα ευρώ (629 €). 

Άρθρο 12 

1. Για την εφαρμογή της παραγράφου 2 του άρθρου 
44α του κ.ν. 2190/1920 δεν λαμβάνεται υπόψη το ποσό 
των ζημιών προηγούμενων χρήσεων, που προέρχονται 
από την πρώτη εφαρμογή των Διεθνών Προτύπων Χρη¬ 
ματοοικονομικής Πληροφόρησης (Δ.Π.Χ.Π.). 

2. Στις συμβάσεις του άρθρου 7 του ν. 3049/2002 
(ΦΕΚ 212 Α') η διαδικασία προληπτικού ελέγχου των 
άρθρων 5, 6 και 8 έως 10 του ν. 3310/2005 (ΦΕΚ 30 Α'), 
όπως τροποποιήθηκε με το ν. 3414/2005 (ΦΕΚ 279 Α'), 
αντικαθίσταται και ολοκληρώνεται με μόνη την υποβο¬ 
λή από τον υποψήφιο Σύμβουλο στο Εθνικό Συμβούλιο 
Ραδιοτηλεόρασης, πριν από τη σύναψη της σύμβασης, 
υπεύθυνης δήλωσης περί της μη συνδρομής των ασυμ- 

βιβάστων ιδιοτήτων και απαγορεύσεων κατά την έννοια 
και υπό τις προϋποθέσεις των άρθρων 3 και 4 του 
ν.3310/2005, όπως ισχύουν. Εάν η υποβολή της ως άνω 
υπεύθυνης δήλωσης δεν είναι δυνατή, ο υποψήφιος 
σύμβουλος οφείλει να δηλώσει υπεύθυνα στην Αναθέ- 
τουσα Αρχή τους λόγους, εφαρμοζομένου αναλόγως 
στην περίπτωση αυτή, για ημεδαπές και αλλοδαπές 
επιχειρήσεις, του τελευταίου εδαφίου της παρ. 2 του 
άρθρου 8 του ν. 3310/2005, όπως ισχύει. 

Άρθρο 13 

1. Στο τέλος της παραγράφου 1 του άρθρου 24 του ν. 
2459/1997 (ΦΕΚ 17 Α') προστίθεται εδάφιο ως εξής: 

«Για το έτος 2006, για τον υπολογισμό του φόρου 
μεγάλης ακίνητης περιουσίας, λαμβάνεται υπόψη η αξία 
που έχουν τα ακίνητα και τα εμπράγματα σε αυτά δι¬ 
καιώματα κατά την 1η Ιανουάριου 2005, για τον προσδι¬ 
ορισμό της οποίας εφαρμόζονται ανάλογα οι διατάξεις 
της παραγράφου 2 του άρθρου 3 του α.ν. 1521/1950 
(ΦΕΚ 245 Α') και οι διατάξεις του άρθρου 41 και 41Α του 
ν.1249/1982 (ΦΕΚ 42 Α'), όπως ισχύουν.» 

2. Στο τέλος της παραγράφου 2 του άρθρου 25 του 
ν. 2459/1997 (ΦΕΚ 17 Α') προστίθενται εδάφια ως εξής: 

«Για το έτος 2006, μετά τον υπολογισμό των ανωτέ¬ 
ρω αφορολόγητων ορίων, το υπόλοιπο υποβάλλεται 
σε φόρο: 

α) Για τα φυσικά πρόσωπα σύμφωνα με την ακόλουθη 
κλίμακα: 

Κλιμάκιο Φορολογικοί Ποσό φό- Σύνολο Σύνολο 

Συντελεστές ρου κατά φορολο- φόρου 

κατά κλιμάκιο γητέας 

κλιμάκιο περιουσίας 


146.750,00 

0,354 

519,50 

146.750,00 

519,50 

146.750,00 

0,472 

692,66 

293.500,00 

1.212,16 

146.750,00 

0,590 

865,83 

440.250,00 

2.077,99 

293.500,00 

0,708 

2.077,98 

733.750,00 

4.155,97 

293.500,00 

Υπερβάλλον 

0,826 

0,944 

2.424,31 

1.027.250,00 

6.580,28 


β) Για τα νομικά πρόσωπα με πάγιο συντελεστή 
0,826%. Ειδικά για τα ημεδαπά και τα ξένα με τον όρο 
της αμοιβαιότητας νομικά πρόσωπα μη κερδοσκοπικού 
χαρακτήρα που επιδιώκουν αποδεδειγμένα σκοπούς 
κοινωφελείς, θρησκευτικούς, φιλανθρωπικούς και εκπαι¬ 
δευτικούς, καθώς και για τα ημεδαπά κοινωφελή ιδρύ¬ 
ματα ο πάγιος συντελεστής ορίζεται σε 0,413 %.» 


3. Οι διατάξεις του άρθρου αυτού ισχύουν από 1ης 
Ιανουάριου 2006. 

4. Αρχικές δηλώσεις έτους 2006 που έχουν υποβληθεί 
ή θα υποβληθούν μέχρι την ημερομηνία δημοσίευσης 
του νόμου αυτού θεωρούνται μερικές, σύμφωνα με το 
άρθρο 32 του ν. 2459/1997. Προθεσμία υποβολής της 
αρχικής δήλωσης έτους 2006, περιοριστικά για τις δη¬ 
λώσεις του ανωτέρω εδαφίου, ορίζεται η 30ή Οκτω¬ 
βρίου 2006. Επιπλέον ποσό φόρου που θα προκύψει 
καταβάλλεται εφάπαξ με την υποβολή της δήλωσης, 
ενώ επιπλέον ποσό φόρου που τυχόν έχει καταβληθεί 
επιστρέφεται εφόσον η δήλωση υποβληθεί μέχρι την 
ανωτέρω ημερομηνία. 

Με απόφαση του Υπουργού Οικονομίας και Οικονο¬ 
μικών μπορεί να παραταθεί η ανωτέρω προθεσμία και 
ορίζεται κάθε διαδικαστικό θέμα και λεπτομέρεια της 
παραγράφου αυτής. 

Άρθρο 14 
Έναρξη ισχύος 

Οι διατάξεις του νόμου αυτού ισχύουν από τη δημο¬ 
σίευσή του στην Εφημερίδα της Κυβερνήσεως, εκτός 
αν ορίζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 7 Απριλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΑΛΟΓΟΣΚΟΥΦΗΣ Α. ΠΑΠΑΛΗΓΟΥΡΑΣ 

ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κρά¬ 
τους 

Αθήνα, 7 Απριλίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 





786 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΙΥΙΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή θθ: 


Τεύχος 

Περίοδος 

ΕυΒΟ 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ ιό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίεχ: 210 - 4071010 ίπίετηβΐ: ΙιΙΙρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 αυτό ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



01000740704060012 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιίΙρ://νννννν.θ1.9Γ - ε-σιοίΙ: ι»6ύπΐ35ΐ6Γ@6ΐ.9Γ 













